З 2 верасня па 5 кастрычніка ў Нацыянальным мастацкім музеі Рэспублікі Беларусь будзе экспанавацца выстаўка “Жывапіс разца. Сюжэты і вобразы Рафаэля ў гравюры” — з калекцыі музея і прыватнага збору (Мінск). Гэта — гравюры, галоўным чынам, заходнееўрапейскіх майстроў XVIII ст., якія ўзнаўляюць рафаэлеўскія роспісы лоджый Ватыкана; фрэскі ў папскіх апартаментах (Станцах) у Ватыканскім палацы пачатку XVI ст., а таксама жывапісныя кардоны-эскізы шпалераў, якія створаны Рафаэлем для сцен Сіксцінскай капэлы.